**ADATKEZELÉSI TÁJÉKOZTATÓ**

A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló, AZ EURÓPAI PARLAMENT ÉS A TANÁCS (EU) 2016/679 RENDELETÉBEN (a továbbiakban: GDPR) meghatározott kötelezettségeket Budapest Főváros I. Kerület Budavári Polgármesteri Hivatal (székhely: 1014 Budapest, Kapisztrán tér 1., a továbbiakban: Hivatal) mint Adatkezelő **a 2022. évi népszámlálás során számlálóbiztosi feladatokra**  történő jelentkezéssel kapcsolatos adatkezelését a jelen Tájékoztatóval teljesíti.

A Hivatal 2022. évi népszámlálás során számlálóbiztosi feladatok ellátására jelentkező **természetes személyek alább részletezett** személyes adatait kezeli (a továbbiakban: Érintettek). A Hivatal az Érintettek által megadott személyes adatokat a GDPR előírásainak betartásával az alábbiak szerint kezeli és használja fel:

1. **Adatkezelő megnevezése, elérhetősége:**

Budapest Főváros I. kerület Budavári Polgármesteri Hivatal

székhely: 1014 Budapest, Kapisztrán tér 1.

email: hivatal@budavar.hu;

telefon: (+36) 1-458-3000

**Adatvédelmi tisztviselő elérhetősége**: adatvedelem@budavar.hu

1. **A kezelt személyes adatok köre:** Jelentkező neve,telefonszáma, email címe.
2. **Az adatkezelés jogalapja:** A GDPR 6. cikk (1) bekezdés a) pontja alapján az Érintettnek az adatkezelésről szóló tájékoztatás megismerését követően adott önkéntes, konkrét, egyértelmű hozzájárulása, melyet a hozzájáruló nyilatkozat kitöltésével és aláírásával ad meg. Az Érintett hozzájárulását a Hivatal nyilvántartja.
3. **Az adatkezelés célja:** A 2022. évi népszámlálás során számlálóbiztosi feladatokra történő jelentkező személyek értesítése a népszámlálással kapcsolatos tudnivalókról.
4. **Az adatkezelés időtartama:** A Hivatal a megjelölt személyes adatokat az alábbi időpontig kezeli: A 2022. népszámlálással kapcsolatos feladatok és azok elszámolásának befejezésének időpontjáig.
5. **A hozzájáruló nyilatkozat visszavonása**: az Érintettek hozzájáruló nyilatkozatát bármikor visszavonhatja a Hivatal 1. pontban megadott elérhetőségein keresztül. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.
6. **Az adatokhoz való hozzáférés:** A személyes adatokhoz a 2022. évi népszámlálás szervezésével kapcsolatos feladatokra megbízott Hivatal munkatársai, valamint a Budapest Főváros I. kerület Budavári Polgármesteri Hivatal Ügyfélszolgálati Iroda munkatársak férnek hozzá.
7. **Az adatkezeléssel kapcsolatban az érintett jogai:** a GDPR 13. cikk (2) bekezdés alapján**:**
	1. *A tájékoztatás kéréshez való jog*

Az Érintettek az adatkezelő 1. pontban megadott elérhetőségeken keresztül, írásban tájékoztatást kérhetnek a Hivataltól arról, hogy milyen személyes adataikat, milyen jogalapon, milyen adatkezelési cél miatt, milyen forrásból, mennyi ideig kezeli a Hivatal, kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait. A Hivatal az Érintettek kérelmét legfeljebb egy hónapon belül, az általa megadott elérhetőségre küldött levélben teljesíti.

* 1. *A helyesbítéshez való jog*

Az Érintettek a megadott elérhetőségeken keresztül, írásban kérhetik, hogy a Hivatal módosítsa valamely személyes adatát.

* 1. *A törléshez való jog*

Az Érintettek az 1. pontban megadott elérhetőségeken keresztül írásban kérhetik a Hivataltól a személyes adatainak a törlését, kivéve, ha az adatkezelés jogszabályon alapul, vagy jogi igények előterjesztéséhez, érvényesítéséhez, védelméhez szükséges a kezelése.

* 1. *Adatkezelés korlátozásához (zárolásához) való jog*

Az Érintettek az 1. pontban megadott elérhetőségeken keresztül, írásban kérhetik, hogy a személyes adataikra a Hivatal korlátozza az adatkezelést, ha az érintetek vitaták azok pontosságát, arra az időtartamra, amíg az adatkezelő ellenőrzi személyes adatok pontosságát, az adatkezelés jogellenes, és az Érintettek ellenzik az adatok törlését, ehelyett kérik azok felhasználásának korlátozását, az adatkezelőnek már nincsen szüksége a személyes adatokra adatkezelés céljából, de az Érintettek igénylik azokat jogi igények érvényesítéséhez, előterjesztéséhez vagy védelméhez, vagy az Érintettek tiltakoztak az adatkezelés ellen, arra az időtartamra, amíg megállapításra kerül, hogy az adatkezelő jogos indokai elsőbbséget élveznek-e az érintett jogos indokaival szemben.

* 1. *A tiltakozáshoz való jog*

Az Érintettek az 1. pontban megadott elérhetőségeken keresztül, írásban tiltakozhatnak az adatkezelés ellen, ha a Hivatal személyes adatot közvélemény-kutatás vagy tudományos kutatás céljából továbbítaná, felhasználná.

Az Érintettek jogaik gyakorlása iránti kérelmet Budapest Főváros I. Kerület Budavári Polgármesteri Hivatal jegyzőjénél tudnak előterjeszteni személyesen, az adatkezelő székhelyén, postai úton vagy elektronikusan az adatvedelem@budavar.hu email címen. A jegyző a kérelmet 25 napon belül megvizsgálja és döntéséről a kérelmezőt írásban tájékoztatja.

Az Érintettek a jogaik megsértése esetén bírósághoz fordulhatnak vagy a Nemzeti Adatvédelmi és Információszabadság Hatóság vizsgálatát kezdeményezhetik.

Nemzeti Adatvédelmi és Információszabadság Hatóság,

Cím: 1055 Budapest, Falks Miksa u. 9-11.

Telefon: +36 (1) 391-1400

E-mail: ugyfelszolgalat@naih.hu;

web oldala: [https://www.naih.hu](https://www.naih.hu/)

A jogérvényesítés módjára az információs önrendelkezési jogról és az információszabadságról szóló 2011. évi CXII. törvény 22. § és 23. §-ai, valamint az 52. § - 58. § -ai vonatkoznak.

A jelen Tájékoztató a web.budavar.hu elektronikus elérhetőségen érhető el.

A Budapest Főváros I. kerület Budavári Polgármesteri Hivatal adatkezelését az Adatkezelési tájékoztató alapján megismertem.

Budapest, 2022. .................... „…”

……………………………

 aláírás